
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ SINTAUTŲ SENIŪNIJOJE, VERŠIŲ KAIME, MOKYKLOS G. 2, PERDAVIMO LAIKINAI NEATLYGINTINAI VALDYTI IR NAUDOTIS ASOCIACIJAI VERŠIŲ BENDRUOMENĖS CENTRUI
2011 m. spalio 27 d. Nr. T-215
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 8 str. 1 d. 1 p., 11 str. 1 d., 13 str. 1 d. 4 p. ir 2 d., rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Veršių bendruomenės centro 2011 m. rugsėjo 12 d. prašymą Nr.38, nusprendžia:

1.
Perduoti asociacijai Veršių bendruomenės centrui laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančias ir šiuo metu Šakių rajono Beržynų pagrindinės mokyklos patikėjimo teise valdomas 78,61 kv. m ploto negyvenamąsias patalpas, esančias Sintautų seniūnijoje, Veršių kaime, Mokyklos g. 2 (Nekilnojamojo daikto kadastrinių matavimų bylos Nr. 84/9272, unikalus pastato Nr. 8496-1015-9073, pastatas pažymėtas šifru 6C2/b, patalpų indeksai – 1-3 ir 1-4) su 2,24 kv. m bendro naudojimo patalpos, kurios indeksas –1-5 (visų perduodamų patalpų bendras plotas – 80,85 kv. m), asociacijos Veršių bendruomenės centro įstatuose šiuo metu numatytoms funkcijoms vykdyti. 



2.
Įgalioti Šakių rajono Beržynų pagrindinės mokyklos direktorę sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas.

